Diari Oficial de la Generalitat Valenciana


Sumari del DOGV 1070, del 23-05-1989 (1989/813926)

ORDRE de 9 de maig de 1989, de la Conselleria de Sanitat i Consum, per la qual es dicten normes per a la concessió de subvencions a les Associacions de Consumidors i Usuaris per a l'exercici 1989.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/09/(1)/dof/vci/html**

### Dades del document

Número de DOGV
:   1070

Data del DOGV
:   23-05-1989

Secció del DOGV
:   DISPOSICIONS GENERALS

Número del document
:   1989/813926


Data del document
:   09-05-1989

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Ordre de 9 de maig de 1989, de la Conselleria de Sanitat i Consum, per la qual es dicten normes per a la concessió de subvencions a les Associacions de Consumidors i Usuaris per l'exercici 1989.  
L'Estatut de Consumidors i Usuaris de la Comunitat Autònoma Valenciana, aprovat per Llei 2/1987, de 9 d'abril, encomana a la Generalitat Valenciana, en l?àmbit de la seua competència, de protegir els legítims interessos econòmics i socials dels consumidors i usuaris, garantir l?exercici pacífic del seus drets i vetllar pel compliment de la normativa vigent en matèria de disciplina de mercat.  
La convocatòria de subvencions constitueix una mesura dirigida a promoure l'associacionisme dels consumidors i usuaris mitjançant accions d'informació, d'educació i, en definitiva, de defensa del seus interessos, i per això,  
ORDENE:  
Article primer  
Les associacions de consumidors i usuaris inscrites en el Registre Públic d?associacions de Consumidors i Usuaris de la Comunitat Valenciana podran sol·licitar subvencions per finançar les despesese derivades de la seua actuació en defensa i suport dels consumidors i usuaris durant 1989, en els termes regulats en aquesta Ordre.  
Article segon  
Podran sol·licitar subvenció per finançar les activitats següent.  
a) Despeses de funcionament de l'associació.  
b) Dotació i funcionament de gabinets d'informació al consumidor, que hauran d'acomplir les següents condicions:  
1. Disposar de local obert al públic durant, si més no, 4 hores diàries en jornada laboral.  
2. Disposar de personal tècnic adequat per tal de facilitar als consumidors i usuaris interessats la informació i l'assessorament que necessiten sobre els seus drets o sobre la manera d'exercir-los.  
3. Atendre les consultes, reclamacions i denúncies formulades pels consumidors i usuaris.  
c) Dotació i funcionament de Gabinets Jurídics d'assessorament a consumidors i usuaris.  
d) Realització de programes específics d'actuació sobre algun dels punts següents:  
1. Campanyes d'informació i d'orientació sobre els drets dels consumidors i usuaris realitzades a través dels mitjans de comunicació (campanyes de premsa, programes periòdics de ràdio i televisió, etc... ) o amb presència d'stands en certàmens ferials.  
2. Formació i educació dels consumidors i usuaris, mitjançant cursos, jornades, seminaris, conferències o activitats semblants organitzades per l'Associació.  
3. Estudis i anàlisis, preferentment comparatius, sobre les condicions, la qualitat, el preu, les característiques, etc.. dels béns, productes i serveis presents al mercat.  
4. Participació en procediments desplegats per les Juntes Arbitrals de Consum.  
5. Campanyes per a promoure l'associacionisme dels consumidors i usuaris i els actes destinats a la seua expansió i consolidació.  
d) Assistència a cursos de formació de monitors de consum, en els nivells bàsic i diplomat, així com als cursets específics que es realitzen per part dels responsables de l'Associació.  
Article tercer  
Les Associacions de Consumidors i Usuaris interessades hauran de presentar, al Registre General de la Conselleria de Sanitat i Consum, c/ Amadeu de Savoia, 2, València, o a qualsevol de les seues Direccions Territorials, per qualssevol de les formes previstes a l'article 66 de la Llei de Procediment Administratiu, la documentació següent:  
a) Sol·licitud de subvenció firmada pel President de l'Associació on figurarà:  
- Nom de l?Organització.  
- Número d'inscripció en el Registre Públic d?associacions de Consumidors i Usuaris de la Comunitat Valenciana.  
- NIF  
- Domicili, telèfon i número de compte bancari per a l'ingrés de les quantitats que, si s'escau, es concedesquen.  
b) Certificat acreditatiu de l'acord de l'òrgan competent de l'aprovació del programa i pressupost corresponent, de la sol·licitud de la seua subvenció i quantia i del compromís de finançar la part no subvencionada.  
c) Certificat acreditatiu del nombre de socis el darrer 31 de desembre.  
d) Balanç de la situació econòmica en data del darrer 31 de desembre, on figurarà detalladament:  
1. Ingressos obtinguts i llur procedència (quotes recaptades, subvencions, etc ... ).  
2. Despeses realitzades, agrupades per partides específiques segons el fi per al qual foren destinades (despeses generals de funcionament, de personal, d'activitats formatives, d'orientació, campanyes, etc ...).  
e) Memòria de les activitats en defensa dels consumidors i usuaris realitzades durant 1988, fent-hi constar: activitat realitzada, la seua data i durada, pressupost, assistents, etc...  
f) Proposta descriptiva, separadament, de cadascuna de les accions o programes específics que es pretenguen de realitzar especificat la seua necessitat o utilitat, metodologia a utilitzar-hi, mitjans personal i materials que es pensen dedicar a la seua execució, població afectada, col·lectius a què van dirigits, calendari d'actuacions programades, pressupost detallat de les despeses generades per cadascuna de les actuacions propostes, agrupades per partides específiques, amb expressió de la subvenció sol·licitada i de la aportació que faria el sol·licitant.  
g) Qualsevol altra documentació que es considere d'interés per a una millor avaluació de la proposta.  
Article quart  
El termini per sol·licitar les subvencions regulades en aquesta Ordre serà d'un mes comptador desde la seua publicació al Diari Oficial de la Generalitat Valenciana.  
Article cinquè  
El Conseller de Sanitat i Consum, a proposta del Director General de Consum, dictarà Resolució per tal de concedir les subvencions regulades en aquesta Ordre.  
Article sisé  
La concessió de les subvencions s'ajustarà als criteris següents:  
a) Nombre d'afiliats de l'associació i major àmbit territorial en què desplega les seues activitats.  
b) Qualitat i transcendència de les actuacions a desplegar per l'associació sol·licitant.  
Les ajudes es concediran per a activitats o campanyes concretes, a determinar en l'acte de concessió de la subvenció, en funció de l'interés, mitjans tècnics i materials utilitzats en la seua execució i qualsevol altre criteri que determine la seua major utilitat per als consumidors i usuaris, i es podrà assolir fins al 25% de la despesa corresponent a funcionament de l'associació i fins al 80% dels altres casos, tret dels compresos en l'apartat b, punt 4 de l'article segon, que seran subvencionables a raó de 2.500 pessetes per procediment.  
Article seté  
La Direcció General de Consum s'encarregarà del seguiment de l?execució dels projectes i de les campanyes subvencionades, per a la qual cosa podrà obtenir de l'Associació els documents que estime necessaris.  
Excepcionalment, la Direcció General de Consum podrà autoritzar el canvi d'acció o campanya subvencionat per altre distint, prèvia la petició de l'Associació justificant l?inconvenient o la impossibilitat de la seua realització i aportació de la documentació assenyalada en l'article tercer relativa al nou projecte per al qual es pretén destinar la subvenció concedida.  
Article vuité  
El pagament de les subvencions es realitzarà atenent-se als criteris següents:  
a) La concessió de la subvenció implicarà el lliurament del 30% de la quantitat assignada.  
b) La resta es farà efectiva amb la prèvia justificació de l?efectiva execució de la quantitat lliurada corresponent al 30% disposat en l'apartat anterior, i amb la prèvia presentació dels justificants corresponents a les despeses realitzades fins assolir la totalitat de la subvenció concedida.  
c) Les despeses corresponents a participació en procediments arbitrals es pagaran després de la celebració de l'acte, amb la prèvia expedició del certificat d'assistència per part del Secretari de la Junta Arbitral.  
Article nové  
S'estableixen com a normes específiques per a la justificació d'aquestes subvencions les següents:  
a) Les factures o justificants presentats hauran de ser originals, amb data anterior al 31 de desembre de 1988, i hi figurarà el vist-i-plau del President de l'associació.  
b) Les factures comptaran amb totes les dades formals que la normativa estableix amb caràcter general per a la seua expedició.  
c) Les justificacions corresponents al personal fix es presentaran necessàriament en nòmines ajustades al model oficial, acompanyades dels justificants de cotització a la Seguretat Social.  
d) Les justificacions corresponents a col·laboracions de caràcter temporal figuraran en rebuts on consten les dades del perceptor, el seu DNI, el concepte pel qual es retribueix i la retenció corresponent a l?IRPF.  
e) No seran admesos els justificats de despesa per atencions socials.  
f) Quan es justificaran viatges caldrà adjuntar els rebuts o factures corresponents a estades i menjars, i no se'n podran superar, per tots els conceptes, la quantia de 6.000 PTA diàries.  
g) Els desplaçaments es justificaran mitjançant el bitllet corresponent en cas que s'efectuen en línies regulars. Quan el transport es realitzarà en vehicle particular, caldrà indicar-ne la marca i la matrícula, i se'n farà una valoració a raó de 17 PTA/km.  
h) Els justificants es presentaran agrupats segons els conceptes de l'article segon.  
Article deu  
La falta de justificació de la subvenció, la seua aplicació a activitats o campanyes diferents d'aquelles per als que fou concedida i l?incompliment de les obligacions derivades d'aquesta Ordre, determinarà la seua retirada i l?inici dels procediments necessaris per al reintegrament a la Generalitat Valenciana de les quantitats lliurades i no justificades.  
DISPOSICIO FINAL  
La present Ordre entrarà en vigor el dia de la seua publicació al Diari Oficial de la Generalitat Valenciana, i es faculta la Direcció General de Consum perquè adote les mesures necessàries adreçades a garantir el seu compliment.  
València, 9 de maig de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI